নতুন প্রজন্মকে মুক্তিযুদ্ধের ইতিহাস জানাতে বাঙ্কার ও টর্চার সেল সংস্কার উদ্বোধন
Channel: News Barisal
Date: 09/12/2020

#বরিশাল #বাঙ্কার_ও_টর্চার_সেল #মুক্তিযুদ্ধের_ইতিহাস 

নতুন প্রজন্মকে মুক্তিযুদ্ধে সঠিক ইতিহাস জানাতে বরিশালে মুক্তিযুদ্ধকালীন পাক বাহিনীর ব্যবহৃত বাঙ্কার ও টর্চার সেল সংস্কার ও সংরক্ষন হয়েছে। মঙ্গলবার (০৮ ডিসেম্বর) বিকেলে নগরীর বান্দ রোডের পানি উন্নয়ন বোর্ডের (ওয়াপদা) কলোনী এলাকায় বাঙ্কার ও টর্চার সেল সংস্কার ও সংরক্ষন প্রকল্পের উদ্বোধন করা হয়। সিটি মেয়র সাদিক আবদুল্লাহ সংস্কার ও সংরক্ষন প্রকল্পের উদ্বোধন করেন। এ সময় বরিশাল বিশ^বিদ্যালয়ের উপাচার্য প্রফেসর ড. মো. ছাদেকুল আরেফিন, মেট্রো পুলিশ কমিশনার মো. শাহাবুদ্দিন খান, পুলিশ সুপার মো. সাইফুল ইসলাম সহ সরকারি বিভিন্ন দপ্তরের কর্মকর্তা, গন্যমান্য ব্যক্তিবর্গ, মুক্তিযোদ্ধা ও সুশীল সমাজের প্রতিনিধিরা উপস্থিত ছিলেন।

মুক্তিযুদ্ধ যাদুঘর, ইউনিভার্সিটি অব এশিয়া প্যাসিফিক, বরিশাল মুক্তিযোদ্ধা সংসদ, বরিশাল সাংস্কৃতিক সংগঠন সমন্বয় পরিষদ এই বাঙ্কার ও টর্চার সেল সংস্কার ও সংরক্ষন প্রকল্পে সহযোগীতা করে।

১৯৭১ সালে মুক্তিযুদ্ধ চলাকালীন বরিশালের নিরস্ত্র বাঙালী নারী-পুরুষদের ধরে এনে এই টর্চার সেলে নির্মম নির্যাতন করা হতো। মুক্তিযুদ্ধে হানাদারদের নির্মমতার সাক্ষী এই টর্চার সেল এবং বাঙ্কারটি অযতœ-অবহেলায় প্রায় ধ্বংস হয়ে গিয়েছিলো। স্থানীয় সাংস্কৃতিক অঙ্গনের দাবীর মুখে সিটি করপোরেশন ওয়াপদা কলোনীর প্রায় ১ একর ৩০ শতাংশ জমিতে প্রায় সাড়ে ৩ কোটি টাকা ব্যয়ে এই টর্চার সেল ও বাঙ্কার সংস্কার করে। গতকাল ৮ ডিসেম্বর বরিশাল মুক্ত দিবসে টর্চার সেল ও বাঙ্কার সংস্কার ও সংরক্ষন কাজের উদ্বোধন করা হয়।

এ রকম একটি ঐতিহাসিক স্থাপনা সংস্কার হওয়ায় সন্তোষ প্রকাশ করেছেন বরিশালের সুশীল সমাজ ও মুক্তিযোদ্ধারা। তারা বলেন, টর্চার সেল ও বাঙ্কারটি নিশ্চিহ্ন হয়ে গেলে পাক বাহিনীর নিষ্ঠুরতার বিষয়টি নতুন প্রজন্মের অজানা থেকে যেত। মুক্তিযুদ্ধের স্মৃতি বিজরিত এই স্থাপনা সংস্কার করায় এটি এখন আগামী প্রজন্ম দেখতে পারবে। তারা জানতে পারবে হানাদারদের নির্মম নির্যাতন-নিষ্ঠুরতার কথা। এর মাধ্যমে তাদের দেশপ্রেম আরও গভীর হবে আশা করেন যুদ্ধাহত মুক্তিযোদ্ধা এমজি কবির ভুলু।

ঐতিহাসিন নিদর্শন সংস্কার করে নতুন প্রজন্মকে জানার সুযোগ দেয়ায় সিটি মেয়র সাদিক আবদুল্লাহ ধন্যবাদ জানিয়েছেন বরিশাল বিশ^বিদ্যালয়ের উপাচার্য প্রফেসর ড. মো. ছাদেকুল আরেফিন।

মুক্তিযুদ্ধকালীন নির্মমতার স্মৃতি সংরক্ষন করে নতুন প্রজন্মকে ইতিহাস জানার সুযোগ করে দিতে পেরে আনন্দিত বরিশাল সিটি মেয়র সাদিক আবদুল্লাহ। আগামীতেও মুক্তিযুদ্ধের সকল স্মৃতি সংরক্ষনের উদ্যোগ নেয়ার কথা বলেন তিনি। ##


আমি শাহিন সুমন। বাংলাদেশী সাংবাদিক। এ চ্যানেলে আপনারা দেখবেন এমন কিছু যা আগে কখনো দেখেননি। চোখ রাখুন, ইউটিউবে, জানুন, বরিশাল ও বাংলাদেশ সম্পর্কে ।
..............................................................................................................
▶https://www.facebook.com/shahinsumonbsl/
..............................................................................................................
▶https://www.facebook.com/newsbarishal/
..............................................................................................................
▶https://twitter.com/sahinsumon
..............................................................................................................
▶https://plus.google.com/108919633122200823954
..............................................................................................................
▶https://www.youtube.com/channel/UC6XSN6YUWBxeJ6spNCTKeHw?view_as=subscriber
..............................................................................................................
▶https://www.linkedin.com/in/sahin-sumon-9094261a0/
..............................................................................................................
▶https://www.youtube.com/channel/UCUsDk58RMsAxkIdRtGj74nA?view_as=subscriber
..............................................................................................................
Watch All Exciting Videos. Plz like, comments & Share.